ພວກກະບົດລີເບຍ ເຂົ້າຄວບຄຸມ ດ່ານຊາຍແດນ ໄປຫາຕູນີເຊຍ
ພວກທີ່ເຫັນເຫດການ ໃນລີເບຍກ່າວວ່າ ພວກກະບົດໄດ້ເຂົ້າຄວບຄຸມ ດ່ານຊາຍແດນ ເຂົ້າໄປຫາຕູນີເຊຍ.
ພວກທີ່ເຫັນເຫດການໃນພາກຕາເວັນຕົກຂອງລີເບຍກ່າວວ່າ ພວກກະບົດໄດ້ເຂົ້າຄວບຄຸມດ່ານຂ້າມຊາຍແດນຕິດກັບຕູນີ ເຊຍ ຫລັງຈາກການປະທະກັນຢ່າງດຸເດືອດກັບພວກກໍາລັງ ນິຍົມລັດຖະບານລີເບຍ ແຫລ່ງຂ່າວໃນວັນພະຫັດມື້ນີ້ກ່າວວ່າ ພວກກະບົດໄດ້ເຂົ້າ ຄວບຄຸມດ່ານດັ່ງກ່າວໃນຊາຍແດນຂອງລີເບຍ ເລາະຕາມ ຖະໜົນເນັ່ງເຂົ້າຫາເມືອງ Debiha ຂອງຕູນີເຊຍນັ້ນ ແຫລ່ງຂ່າວເຫລົ່ານີ້ເວົ້າວ່າ ພວກກໍາລັງທີ່ຈົງຮັກພັກດີຕໍ່ ທ່ານກາດດາຟີ ຜູ້ນໍາລີເບຍໄດ້ພາກັນຫລົບໜີຂ້າມຊາຍ ແດນເຂົ້າໄປໃນຕູນີເຊຍ ເພື່ອຫລີກລ້ຽງຖືກພວກກະບົດ ຈັບກຸມນັ້ນ ສື່ມວນຊົນທາງການຂອງລີເບຍແຈ້ງໃຫ້ຊາບ ວ່າ ກຸ່ມເນໂຕ້ໄດ້ທໍາການໂຈມຕີທາງອາກາດໃນແລງວັນ ພຸດວານນີ້ ຢູ່ນອກນະຄອນຫລວງກຸງຕຣີໂປລີ ເຮັດໃຫ້ ປະຊາຊົນເສຍຊີວິດໄປ 7 ຄົນແລະບາດເຈັບຕື່ມອີກ 18 ຄົນ ເຈົ້າໜ້າທີ່ອົງການເນໂຕ້ທ່ານນຶ່ງກ່າວຕໍ່ອົງການຂ່າວຝຣັ່ງ AFP ວ່າ ການໂຈມຕີ ທາງອາກາດຂອງກຸ່ມພັນທະມິດເນໂຕ້ໄດ້ຕົກໃສ່ບໍລິເວນຄ້າຍທະຫານແຫ່ງນຶ່ງໃນເຂດ ຊານເມືອງຂອງນະຄອນຫລວງ ແຕ່ບໍ່ມີຮ່ອງຮອຍໃດໆສະແດງໃຫ້ເຫັນວ່າ ມີພົນລະ ເຮືອນຄົນໃດໄດ້ເສຍຊີວິດໄປນັ້ນ ກ່ອນໜ້ານີ້ ຜູ້ບັນຊາການກອງທັບເນໂຕ້ ໄດ້ເຕືອນພວກພົນລະເຮືອນລີເບຍໃຫ້ພາກັນຢູ່ ຫ່າງຈາກກໍາລັງທີ່ນິຍົມລັດຖະບານ ເພື່ອວ່າການໂຈມຕີທາງອາກາດຂອງກຸ່ມເນໂຕ້ຈະມີປະ ສິດທີຜົນຫລາຍຂຶ້ນ ໃນຂະນະທີ່ພວກກະບົດສືບຕໍ່ຮຽກຮ້ອງໃຫ້ພວກພັນທະມິດກຸ່ມເນໂຕ້ ເພີ່ມການໂຈມຕີຂອງພວກຕົນຫລາຍຂຶ້ນອີກນັ້ນ ນາຍພົນໂທ Charles Bouchard ກ່າວວ່າ ພວກວາງແຜນແລະພວກນັກບິນກຸ່ມເນໂຕ້ ຈະກະທໍາທຸກສິ່ງທີ່ຕົນສາມາດເຮັດໄດ້ເພື່ອຫລີກລ້ຽງການລົ້ມຕາຍຫລືບາດເຈັບຂອງພວກ ພົນລະເຮືອນ ແຕ່ວ່າຄວາມສ່ຽງອັນຕະລາຍນັ້ນບໍ່ສາມາດຈະລົດຜ່ອນລົງເຖິງຂັ້ນທີ່ບໍ່ໃຫ້ ເກີດຄວາມເສຍຫາຍດັ່ງກ່າວນີ້ໄດ້ ໃນວັນພຸດວານນີ້ ນັກຂ່າວຊ່າງພາບຕາເວັນຕົກ 2 ຄົນ ຖືກຂ້າຕາຍໃນລະຫວ່າງການຕໍ່ສູ້ ກັນຢ່າງໜັກ ຢູ່ເມືອງ Misrata ນາຍ Tim Ketheringtonຊຶ່ງເປັນຜູ້ກໍາກັບຮູບເງົາທີ່ໄດ້ຖືກສະເໜີຊື່ຮັບລາງວັນອອສກາ ແລະຊ່າງພາບສົງຄາມຊາວອັງກິດ ຖືກຂ້າຕາຍໂດຍລູກ ຈະລວດໝາກປີ RPG ຢູ່ຖະໜົນ Tripoli ຊຶ່ງເປັນຖະໜົນທີ່ສຳຄັນແລະ ຈຸດສູນກາງການສູ້ລົບໃນເມືອງ Misrata ຊຶ່ງເປັນ ພຽງຫົວເມືອງດຽວເທົ່າ ນັ້ນ ທີ່ພວກກະບົດຍັງຍຶດຄອງໄວ້ໄດ້ຢູ່ ໃນເຂດຕາເວັນຕົກຂອງ ລີເບຍແລະໄດ້ໂຈມຕີດ້ວຍປືນໃຫຍ່ຢ່າງບໍ່ລົດລະ ມາເປັນເວລາຫລາຍອາທິດໂດຍພວກກໍາ ລັງທີ່ຈົ່ງຮັກພັກດີຕໍ່ກາດດາຟີ ນາຍ Chris Hondros ຊຶ່ງເປັນຊາວອະເມຣິກັນ ທີ່ເຮັດວຽກໃຫ້ບໍລິສັດ Getty Images ເສຍຊີວິດບໍ່ເທົ່າໃດຊົ່ວໂມງຕໍ່ມາຍ້ອນໄດ້ຮັບແຜສາຫັດທີ່ສະໝອງ ຜູ້ກ່ຽວເຄີຍໄດ້ຮັບລາງ ວັນຫລາຍຢ່າງ ອັນຮວມທັງຫລຽນຄໍາ RobertCapa ຊຶ່ງເປັນລາງວັນກຽດຕິຍົດສູງສູງ ສຳລັບຊ່າງພາບສົງຄາມ ນັກຂ່າວຊ່າງພາບອີກສອງຄົນ ຄື ນາຍ Guy Martin ແລະ ນາຍ Michael Brownກໍ ໄດ້ຮັບບາດເຈັບຈາກສະເກັດລະເບີດ